Carl August Eliassen

Carl August Eliassen (født 19. august 1885Nord-Trøndelag fylke, Namsos, Ministerialbok nr. 768A07 (1874-1886), Fødte og døpte 1885, side 82. Lenke i Namsos, død 12. august 1969 i Mosjøen) var en norsk kjøpmann og politiker.

Carl Eliassen var født den 19. august 1885 i Namsos som sønn av handelsfullmektig, senere sagbruksbestyrer Johan Martin Eliassen og Charlotte Amalie f. Valstad.Folketelling av 1900: Vemundvik: Lenke  Farfaren var kjøpmann Georg Christian Eliassen.

Eliassen var gift med Bergljot f. Støre (1889–1968), datter av Johan Odin Støre og Ragna Neergaard Havig, samt datterdatter av lensmann og ordfører i Vefsn Christian Møinichen Havig og niese av Mosjøens ordfører Fredrik Havig. Støre var født i Iowa (Sioux City), USA.Bergljot  Eliassen i Slekt og Datas Gravminnebase. Blant deres barn var rådmann i Bodø Carl Johan Eliassen (1927-1973) og ambassadør Kjell Eliassen (1929-2023).

Tidlig på 1900-tallet kom Eliassen til Mosjøen, hvor han arbeidet som kontorist,Folketelling av 1910: Mosjøen ladested: Lenke blant annet ved Nes trelastbruk frem til han ble kjøpmann i 1927 (papirhandel/bokhandel). Han var også formann i Mosjøen idrettslag fra 1920 og noen år fremover, samt skientusiast og sjakkspiller.8.  Mosjøen idrettslag 100 år. Kristian Halse, 1992 Helgeland og Salten Fotballkrets ble stiftet på Grand hotell i Bodø 6. desember 1919 med Carl August Eliassen fra Mosjøen IL som formann.

Eliassen ble i 1941 oppnevnt som NS-ordfører i Mosjøen. Fra 1943 var han varaordfører, da Halfdan Sundlo ble oppnevnt som etterfølger.Helgeland Folkeblad (30.12.1942): Nyoppnevning av ordførere for HelgelandHelgeland Folkeblad (13.01.1945): Ordførere og varaordførere i Nordland fylke

Under landssvikoppgjøret etter krigen ble Eliassen dømt til 5 års straffarbeid, 10 års rettighetstap og inndragning av 4000 kr.Aftenposten, onsdag 23. oktober 1946

 Referanser 

Kategori:Personer fra Namsos kommune
Kategori:Norske kjøpmenn
Kategori:Ordførere i Mosjøen
Kategori:NS-ordførere i Nordland
Kategori:Norske idrettsledere
Kategori:Nordmenn fra andre verdenskrig
Kategori:Medlemmer av Nasjonal Samling
Kategori:Nordmenn dømt i landssvikoppgjøret etter krigen